**Občina Izola**, Sončno nabrežje 8, 6310 Izola, matična št. davčna št., ki jo zastopa župan Danilo Markočič

Matična številka: 5874190000

ID za DDV: 16510801

/v nadaljevanju: KONCEDENT/

in

**Simbio d.o.o.,** Teharska cesta 49, Celje, ki ga zastopa direktor mag. Marko ZIDANŠEK

Matična številka: 5914523000

ID za DDV: 54123135

/v nadaljevanju: KONCESIONAR/

skleneta naslednjo

**KONCESIJSKO POGODBO**

**o izvajanju obveznih občinskih gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov, ki nastajajo na območju občine Izola**

I. UVODNE DOLOČBE

1. člen

(ugotovitve pogodbenikov)

Pogodbeni stranki uvodoma ugotavljata:

* da je občinski svet Občine Izola na svoji 12.redni seji dne 12.11.2020 sprejel Odlok o koncesiji za opravljanje obveznih občinskih gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v Občini Izola (UO Občine Izola, št. \_\_\_\_\_\_\_, v nadaljevanju: koncesijski akt), ki kot koncesijski akt določa predmet in pogoje izvajanja koncesije in omogoča neposredno podelitev koncesije družbi Simbio, d.o.o.;
* da je podlaga za neposredno podelitev koncesije horizontalno sodelovanje pri skupnem opravljanju nalog javnega značaja, kateremu je Sodišče EU zastavilo izhodišče (npr. Komisija proti Nemčiji (C‑480/06), kasneje pa je bilo integrirano v evropsko sekundarno zakonodajo v 4. točki 17. člena Direktive 2014/23/EU Evropskega parlamenta in Sveta o podeljevanju koncesijskih pogodb in prav tako v slovensko nacionalno zakonodajo, in sicer v 6. odstavku 13. člena Zakona o nekaterih koncesijskih pogodbah (Ur. L. RS št. 9/2019);
* da Direktiva 2014/23/EU Evropskega parlamenta in Sveta o podeljevanju koncesijskih pogodb v 4. točki 17. člena določa: »Pogodba, sklenjena izključno med dvema ali več javnimi naročniki ali naročniki iz točke (a) člena 7(1), ne spada v področje uporabe te direktive, če so izpolnjeni vsi naslednji pogoji:

(a) pogodba določa ali se z njo izvaja sodelovanje med sodelujočimi javnimi naročniki ali naročniki s ciljem zagotoviti, da se javne storitve, ki jih morajo opraviti, izvajajo ob uresničevanju ciljev, ki so jim skupni;

(b) pri tem sodelovanju se upoštevajo le vidiki javnega interesa in

(c) sodelujoči javni naročniki ali naročniki na odprtem trgu izvajajo manj kot 20 % dejavnosti, ki jih zajema sodelovanje«

* da 6. odstavek 13. člena Zakona o nekaterih koncesijskih pogodbah (Ur. L. RS št. 9/2019), ki določa, da se za koncesijsko pogodbo, sklenjeno izključno med dvema ali več koncedenti iz a), b) ali c) točke prvega odstavka 21. člena tega zakona, ta zakon ne uporablja, če so izpolnjeni vsi naslednji pogoji:

a) pogodba določa ali se z njo izvaja sodelovanje med sodelujočimi koncedenti iz a), b) ali c) točke prvega odstavka 21. člena tega zakona, da se zagotovi, da se javne storitve, ki jih morajo opraviti, izvajajo ob uresničevanju ciljev, ki so jim skupni,

b) pri tem sodelovanju se upoštevajo le vidiki javnega interesa in

c) sodelujoči koncedenti na trgu izvajajo manj kot 20 odstotkov dejavnosti, ki jih zajema sodelovanje.

* da koncedent s sklenitvijo te pogodbe pristopa k horizontalnem sodelovanju pri skupnem opravljanju nalog javnega značaja na področju obdelave in odstranjevanja odpadkov, ki so ga predhodno že zastavile občine: Celje, Vojnik, Štore, Dobrna, Laško, Žalec, Polzela, Prebold, Braslovče, Tabor, Vransko, Dobje, Šmarje pri Jelšah, Rogaška Slatina, Rogatec, Podčetrtek, Kozje, Mozirje, Šentjur, Velenje, Šoštanj, Šmartno ob Paki, Rečica ob Savinji in Občina Piran skupaj z družbo Simbio d.o.o. kot koncesionarjem;
* da je koncedent izdal upravno odločbo št. ………….., z dne ………… o podelitvi koncesije za opravljanje lokalne gospodarske javne službe odlaganja ostankov predelave ali odstranjevanja komunalnih odpadkov za območje Občine Izola;
* da je upravna odločba št. ………….., z dne ………… postala dokončna dne …………
* da je koncesionar prejel poziv za sklenitev koncesijske pogodbe s koncedentom dne ………….

1. člen

(horizontalno sodelovanje)

Pogodbeni stranki ugotavljata, da so zaveze glede horizontalnega sodelovanja iz te pogodbe skladne s stališči Sodišča EU glede horizontalnega sodelovanja pri skupnem opravljanju nalog javnega značaja, določili Direktive 2014/23/EU, in 6. odstavka 13. člena Zakona o nekaterih koncesijskih pogodbah in sicer iz naslednjih razlogov:

* pogodba se sklepa z namenom vzpostavitve lojalnega sodelovanja med udeleženimi javnimi organi pri skupnem izvajanju nalog javnih storitev - zagotovitev opravljanja javnih služb, ki so skupne tem organom,
* pogodba ureja pravna razmerja samo ob upoštevanju vidikov javnega interesa,
* podpisnika te pogodbe na odprtem trgu ne ustvarita več kot 20 % prihodka iz dejavnosti, ki so pomembne za izvajanje te pogodbe;
* pogodba ne vključuje finančnih nakazil med udeleženimi javnimi organi,
* v nobenem od vključenih javnih organov zasebni sektor ni udeležen.

Koncedent se zavezuje, da bo za dosego skupnih ciljev, ki so skupni vsem občinami, za katere se izvajata gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO Celje, s katerimi se zagotavljajo storitve javnih služb ravnanja z odpadki, z zaokrožitvijo, enotnostjo in optimalno izkoriščenostjo RCERO Celje, ciljev na področju ponovne uporabe komunalnih odpadkov, skladno z Direktivo Evropske komisije 2008/98/ES in znižanja stroškov storitev za uporabnike sistemov, kot končnih plačnikov storitev, v javnem interesu s horizontalnim sodelovanjem zagotovil skupno izvajanje gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov tako, da bo omenjeni javni službi na njegovem območju izvajala družba Simbio d.o.o. v okviru kapacitet RCERO Celje.

Pogodbenika ugotavljata, da je v ta namen koncedent že sprejel koncesijski akt z enotno vsebino, kot vse ostale občine, za katere se izvajata gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v RCERO Celje, s katerim je za izvajanje pravic in obveznosti v zvezi z izvajanjem gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov podelil neposredno koncesijo družbi Simbio d.o.o.

Koncedent se zavezuje, da bo trajno in zanesljivo izvajanje javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov zagotovljeno s polno stroškovno ceno in z drugimi viri financiranja predmetnih javnih služb, ter da med pogodbenimi strankami v zvezi z zagotavljanjem izvajanja predmetnih javnih služb ne bo neposrednih finančnih transakcij, razen, če je to utemeljeno s predpisi.

1. člen

(namen pogodbe)

S to pogodbo koncedent in koncesionar podrobneje urejata medsebojna razmerja v zvezi s koncesijo za opravljanje lokalne gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov za območje občine Izola, ki se bo izvajala v RCERO Celje.

1. člen

(definicija pojmov)

Pojmi, uporabljeni v tej pogodbi imajo isti pomen kot ga določa koncesijski akt, v kolikor ni iz te pogodbe izrecno razvidno drugače.

Izvajalec obvezne gospodarske javne službe zbiranja določenih vrst komunalnih odpadkov je subjekt, ki na območju občine Izola izvaja gospodarsko javno službo zbiranja določenih vrst komunalnih odpadkov.

1. člen

(splošne določbe)

Koncesionirano gospodarsko javno službo opravlja koncesionar v svojem imenu in za svoj račun.

II. OBMOČJE KONCESIJE

1. člen

(območje koncesije)

Koncesija za izvajanje opravljanje lokalne gospodarske javne službe odlaganja ostankov predelave ali odstranjevanja komunalnih odpadkov po tej pogodbi se podeli za območje občine Izola (v nadaljevanju območje koncesije).

Spremembe območja občine Izola, njene delitve, združitve in nastanki novih občin na ozemlju sedanje Občine Izola, do katerih pride po sklenitvi te pogodbe, ne vplivajo na območje koncesije.

III. PREDMET KONCESIJSKE POGODBE

1. člen

(predmet koncesijske pogodbe)

Predmet koncesijskega razmerja je izvajanje lokalne gospodarske javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov ter izvajanje z njo povezanih storitev, potrebnih za nemoteno opravljanje javne službe.

1. člen

(izvajanje gospodarske javne službe)

Koncesionar zagotavlja izvajanje javne službe za celotno območje občine, v skladu s predpisi Republike Slovenije in predpisi občine, ki urejajo področje javne službe, tako da so storitve javne službe dostopne vsem povzročiteljem komunalnih odpadkov v obsegu:

* tehtanje, preverjanje in prevzem mešanih komunalnih in (v nadaljevanju: MKO) kosovnih odpadkov,
* obdelavo MKO in kosovnih odpadkov, ki zajema predelavo ter odstranjevanje komunalnih odpadkov,
* redno vzdrževanje in zagotavljanje varnega obratovanja objektov in naprav RCERO Celje ter izločanje uporabnih frakcij za kasnejšo predelavo,
* zagotavljanje obratovalnega monitoringa v skladu z veljavno zakonodajo in
* pripravo ukrepov in nalog za preprečevanje škodljivih vplivov na okolje.

Določene storitve javne službe lahko v imenu in za račun izvajalca, s soglasjem koncedenta, izvaja podizvajalec, ki je registriran v skladu s predpisi, ki urejajo področje ravnanja z odpadki in izpolnjuje druge pogoje za izvajanje javne službe.

Koncesionar zagotavlja izvajanje gospodarskih javnih služb, ki sta predmet te pogodbe v RCERO Celje v obsegu, kot ga določa veljavno okoljevarstveno dovoljenje.

Koncesionar zagotavlja izvajanje gospodarskih javnih služb, ki sta predmet te pogodbe v RCERO Celje, za občino Izola v obsegu 4.000 ton letno za MKO in 350 ton za kosovne odpadke, z dovoljenim odstopanjem do 3 % za MKO in 3 % za kosovne odpadke.

IV. NAČIN IN POGOJI OPRAVLJANJA KONCESIONIRANE JAVNE SLUŽBE

9. člen

(koncesionarjev pravni položaj)

Koncesionar ne bo vstopal v pogodbena razmerja s povzročitelji komunalnih odpadkov na območju koncedenta, ampak bo sklenil pogodbo s subjektom, ki je izvajalec obvezne gospodarske javne službe zbiranja določenih vrst komunalnih odpadkov na območju koncedenta.

Koncesionar in izvajalec obvezne gospodarske javne službe zbiranja določenih vrst komunalnih odpadkov morata skleniti posebno pogodbo o prevzemanju komunalnih odpadkov iz območja koncedenta.

10. člen

(uporabniki/izvajalec obvezne gospodarske javne službe zbiranja določenih vrst komunalnih odpadkov)

Uporabniki in izvajalec obvezne gospodarske javne službe zbiranja določenih vrst komunalnih odpadkov imajo zlasti pravico do:

* rednega in nemotenega zagotavljanja storitev koncesionarja;
* enake obravnave glede kakovosti in dostopnosti storitev;
* uporabe storitev gospodarske javne službe pod pogoji, določenimi z zakonom, s koncesijskim aktom in z drugimi predpisi;
* vpogleda v evidence oziroma v zbirke podatkov, ki jih vodi koncesionar in se nanašajo nanje;
* pravico do zagotovljenih enakih cen storitev.

11. člen

(izpolnjevanje pogojev)

Koncesionar mora ves čas veljavnosti pogodbe izpolnjevati vse pogoje iz 23. člena koncesijskega akta.

12. člen

(pravice in dolžnosti koncesionarja)

Koncesionar ima na podlagi koncesijske pogodbe naslednje pravice:

* + izključno pravico opravljati koncesionirano gospodarsko javno službo na celotnem koncesijskem območju,
  + da prevzema vodenje vseh evidenc, ki so za opravljanje predmetne gospodarske javne službe potrebne, skladno z veljavnimi predpisi.

Koncesionar ima na podlagi koncesijske pogodbe naslednje dolžnosti:

* v sodelovanju s pristojnim organom skrbeti za razvoj, načrtovanje in pospeševanje javne službe ter za investicijsko načrtovanje in gospodarjenje z objekti, napravami, opremo in sredstvi, potrebnimi za izvajanje javne službe;
* izvajati kontrolo odpadkov in odvzem reprezentativnih vzorcev,
* izvajati redne preglede RCERO Celje,
* izvajati koncesijo s skrbnostjo strokovnjaka, v skladu z zakoni, drugimi predpisi in koncesijsko pogodbo in zagotavljati uporabnikom enakopravno kontinuirano oskrbo z javnimi dobrinami ter kvalitetno opravljanje javne službe, v skladu s predpisi in v javnem interesu;
* upoštevati tehnične, zdravstvene in druge normative in standarde, povezane z izvajanjem javne službe, zlasti pa v tem okviru skrbeti za ekološko usmerjeno ravnanje z odpadki;
* kot dober gospodarstvenik uporabljati, upravljati in/oziroma vzdrževati objekte, naprave in druga sredstva, namenjena izvajanju dejavnosti;
* vzdrževati objekte in naprave koncesije tako, da se, ob upoštevanju časovnega obdobja trajanja koncesije, ohranja njihova vrednost;
* sprejeti Poslovnike za obratovanje posameznih enot RCERO Celje;
* omogočati nemoten nadzor nad izvajanjem javne službe,
* sklepati pogodbe za uporabo javnih dobrin, oziroma opravljanje storitev, ki so predmet koncesije ali v povezavi z njo;
* pravočasno odgovoriti uporabnikom/izvajalcu obvezne gospodarske javne službe zbiranja določenih vrst komunalnih odpadkov na njihove pobude in/ali pritožbe;
* obračunavati pristojbine in druge prispevke, če so le-ti uvedeni s predpisom;
* vodenje evidenc in katastrov v zvezi z javno službo, usklajenih z občinskimi evidencami;
* ažurno in strokovno voditi poslovne knjige;
* pripraviti ustrezne poslovne načrte, letne programe in dolgoročne plane javne službe, letna poročila, kakor tudi druge kalkulacije stroškov in prihodkov dejavnosti;
* obveščati druge pristojne organe (inšpekcije, …) o kršitvah;
* oblikovati predloge cen oziroma sprememb tarife storitev;
* obračunavati pristojbine in druge prispevke, če so le-ti uvedeni s predpisom;
* pripravljati projekte za pridobivanje finančnih sredstev iz drugih virov.
* obvestiti koncedenta o vsaki statusni spremembi, vključno s kontrolno spremembo kapitalske strukture ter še posebej o vsakršni spremembi lastniške strukture.

13. člen

(zahteve po kvaliteti opravljenega dela)

V sklopu pogodbenih obveznosti mora koncesionar zagotavljati kvaliteto vseh opravljenih storitev tako v smislu dobro opravljenega dela kot v smislu preglednega in evidentiranega poslovanja, predvsem pa mora:

* zagotavljati izvajanje potrebnih evidenc, analiz in poročanj o opravljenem delu naročniku in pristojnim ministrstvom,
* pridobiti potrebna dovoljenja ministrstev za opravljanje predmetnih pogodbenih obveznosti,
* zagotoviti pred odlaganjem ustrezno obdelavo odpadkov v skladu s področno zakonodajo in
* izpolnjevati vse pogoje določene s koncesijskim aktom.

14. člen

(pritožbe uporabnikov/ izvajalca obvezne gospodarske javne službe zbiranja določenih vrst komunalnih odpadkov)

Koncedent se zavezuje, da bo koncesionarja pisno obveščal o morebitnih ugovorih oziroma pritožbah uporabnikov in izvajalca obvezne gospodarske javne službe zbiranja določenih vrst komunalnih odpadkov.

15. člen

(dolžnosti izvajalca obvezne gospodarske javne službe zbiranja določenih vrst komunalnih odpadkov)

Koncendent se zavezuje, da bo od izvajalca gospodarske javne službe zbiranja določenih vrst komunalnih odpadkov zahteval izpolnjevanje naslednjih obveznosti:

* upoštevati navodila koncesionarja, ki so v zvezi z izvajanjem storitev po tej pogodbi in mu omogočiti neovirano opravljanje storitev gospodarske javne službe;
* redno plačevati storitve v skladu z veljavnimi tarifami;
* prijaviti vsa dejstva, pomembna za izvajanje gospodarskih javnih služb oziroma sporočiti koncesionarju vsako spremembo;
* nuditi koncesionarju potrebne podatke za vodenje obveznih zbirk podatkov;
* aktivno dosegati ciljne zahteve zmanjšanja količine odloženih odpadkov in deleža vsebnosti organskih odpadkov na podlagi smernic določenih z državnimi in lokalnimi predpisi s področja ravnanja z odpadki.

Podrobneje medsebojna razmerja izvajalec gospodarske javne službe zbiranja določenih vrst komunalnih odpadkov in koncesionar uredita v posebni pogodbi. V tej pogodbi morajo biti vsebovane tudi dolžnosti izvajalca gospodarske javne službe zbiranja določenih vrst komunalnih odpadkov iz prejšnjega odstavka.

Če izvajalec obvezne gospodarske javne službe zbiranja določenih vrst komunalnih odpadkov koncesionarju, ki ima namen opraviti dela v okviru zagotavljanja izvajanja storitev koncesionirane gospodarske javne službe, ne dovoli ali ne omogoči oz. drugače ovira izvajanje koncesionirane gospodarske javne službe, je koncesionar o tem dolžan obvestiti koncedenta in pristojno inšpekcijo.

16. člen

(odgovornost koncesionarja)

Koncesionar je v skladu z zakonom odgovoren za škodo, ki jo pri opravljanju ali v zvezi z opravljanjem javne službe povzročijo pri njem zaposleni ljudje ali pogodbeni podizvajalci koncedentu, izvajalcu obvezne gospodarske javne službe zbiranja določenih vrst komunalnih odpadkov, uporabnikom ali drugim osebam.

17. člen

(zavarovanje odgovornosti koncesionarja)

Koncesionar je dolžan z zavarovalnico skleniti zavarovanje za škodo, ki bi jo z opravljanjem ali v zvezi z opravljanjem koncesionirane gospodarske javne službe povzročile pri njem zaposlene osebe koncedentu, uporabnikom ali tretjim osebam.

18. člen

(dolžnosti koncedenta)

Dolžnosti koncedenta so zlasti:

* da zagotavlja izvajanje vseh storitev predpisanih z zakonom, s predpisi o načinu izvajanja javne službe, koncesijskim aktom ter v skladu z določili te pogodbe;
* da zagotavlja takšno višino plačil in ceno storitev, da je ob normalnem poslovanju možno zagotoviti ustrezen obseg in kakovost storitev;
* da zagotovi sankcioniranje izvajalca obvezne gospodarske javne službe zbiranja določenih vrst komunalnih odpadkov zaradi onemogočanja izvajanja storitev javne službe;
* da zagotovi sankcioniranje morebitnih drugih nepooblaščenih izvajalcev, ki bi med dobo trajanja koncesije izvajali storitve javne službe na področju občine;
* pisno obveščanje koncesionarja o morebitnih ugovorih oziroma pritožbah uporabnikov;
* da morebitne spremembe koncesijskega akta predlaga v sprejem občinskemu svetu po predhodni uskladitvi s koncesionarjem;

V. FINANCIRANJE, PLAČILO ZA STORITVE, CENE

19. člen

(viri financiranja storitev javne službe)

Viri financiranja storitev javne službe so:

* plačila uporabnikov za storitev javne službe po veljavnih cenah storitev javne službe,
* drugi viri, določeni s predpisom lokalne skupnosti ali zakonom oziroma na njegovi podlagi sprejetem predpisu.

20. člen

(zaračunavanje storitev)

Uporabnikom bodo storitve javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov obračunaval izvajalec javne službe zbiranja določenih vrst komunalnih odpadkov, pri čemer le-ta vrši tudi obračun.

Koncesionar izvajanje storitev zaračunava neposredno izvajalcu obvezne gospodarske javne službe zbiranja določenih vrst komunalnih odpadkov na območju koncedenta.

21. člen

(oblikovanje cen)

Cena storitve posamezne gospodarske javne službe se oblikuje na osnovi veljavnih predpisov o oblikovanju cen storitev gospodarskih javnih služb varstva okolja, pri čemer je trenutno veljavna Uredba o metodologiji za oblikovanje cen storitev obveznih občinskih gospodarskih javnih služb varstva okolja. Ceno in njene spremembe predlaga koncesionar z elaboratom o oblikovanju cene izvajanja storitev javne službe in jo predloži pristojnemu občinskemu organu ali drugemu organu v potrditev.

Cene izvajanja javne službe se lahko zvišajo zaradi:

* dodatnih vlaganj, ki so potrebna za normalno izvajanje koncesionirane javne službe;
* spremembe standardov in tehnologije;
* če zaradi sprejetih lokalnih ali državnih predpisov koncesionarju nastanejo dodatni stroški;
* če so se stroški koncesionarja objektivno in upravičeno povečali zaradi doseganja predpisanih standardov
* zaradi drugih utemeljenih razlogov.

Če koncedent ne zagotovi cen, ki pokrivajo upravičene stroške v skladu s predpisi, ki urejajo oblikovanje cen storitev gospodarskih javnih služb, je koncedent dolžan koncesionarju plačati

subvencijo do cene, ki pokriva upravičene stroške, v skladu s predpisi o oblikovanu cen storitev gospodarskih javnih služb varstva okolja.

Domneva se, da koncesionar opravlja svojo dejavnost racionalno in učinkovito ter da so izkazani stroški poslovanja upravičeni, če je revizorjevo poročilo o reviziji računovodskih izkazov brez pridržka in ga potrdi skupščina ter nadzorni svet javnega podjetja.

22. člen

(vodenje računovodstva)

Če koncesionar opravlja poleg koncesionirane dejavnosti še druge dejavnosti, mora za koncesionirano dejavnost zagotavljati vodenje ločenega računovodstva, v skladu z zakonom.

VI. NADZOR NAD IZPOLNJEVANJEM POGODBE

23. člen

(nadzor nad izpolnjevanjem pogodbe)

Nadzor nad izpolnjevanjem te pogodbe izvaja koncedent.

Koncedent lahko za posamezna strokovna in druga opravila nadzora pooblasti pristojno strokovno službo ali drugo institucijo.

Koncesionar mora koncedentu omogočiti nadzor, vstop v svoje poslovne prostore, ogled objektov in naprav koncesije ter omogočiti vpogled v dokumentacijo in v vodene zbirke podatkov, ki se nanašajo na koncesionirano javno službo ter nuditi zahtevane podatke in pojasnila.

Nadzor mora potekati tako, da ne ovira opravljanja redne dejavnosti koncesionarja in tretjih oseb, le v poslovnem času koncesionarja. Izvajalec nadzora se izkaže s pooblastilom koncedenta.

O nadzoru se napravi zapisnik, ki ga podpišeta predstavnik koncesionarja in koncedenta oziroma koncedentov pooblaščenec.

Nadzor je praviloma napovedan, s poprejšnjo pisno najavo, ki se posreduje poslovodji koncesionarja najmanj 15 dni pred nadzorom. V napovedi se navede datum in čas nadzora, ime in priimek nadzornika, ki bo izvajal nadzor ter področje nadzora.

Na pisno zahtevo koncedenta mora koncesionar pripraviti poročilo o izvajanju koncesionirane javne službe in odgovoriti na vprašanja koncedenta ter po potrebi predložiti ustrezne dokumente, s katerimi utemelji podatke iz poročil.

24. člen

(inšpekcijski nadzor nad izvajanjem koncesije)

Nadzor nad opravljanjem storitev koncesionirane gospodarske javne službe izvajajo tudi pristojne inšpekcijske službe.

Določbe te pogodbe ne posegajo v pravice in obveznosti pristojnih organov, ki morajo izvajati nadzor po kateremkoli predpisu, ki posega v vsebino te pogodbe.

25. člen

(nadzorni ukrepi)

Če pristojni organ koncedenta ugotovi, da koncesionar ne izpolnjuje pravilno obveznosti iz koncesijskega razmerja, mu lahko z upravno odločbo naloži izpolnitev teh obveznosti, oziroma drugo ravnanje, ki izhaja iz Koncesijskega akta ali koncesijske pogodbe.

VII. TRAJANJE KONCESIJSKE POGODBE

26. člen

(trajanje koncesije in pogodbe)

Koncesija za izvajanje koncesionirane gospodarske javne službe se podeli za obdobje 20 let. Koncesijsko obdobje teče od dneva sklenitve koncesijske pogodbe dalje.

XI. SPREMEMBA KONCESIJSKE POGODBE

27. člen

(sprememba pogojev izvajanja javne službe zaradi enostranskih oblastnih ravnanj)

Če se pogoji opravljanja dejavnosti zaradi spremenjene zakonodaje, podzakonskih aktov, spremembe normativov ali standardov v času trajanja te pogodbe bistveno spremenijo, je koncesionar dolžan o tem pisno obvestiti koncedenta in predlagati ukrepe za nadaljnje izvajanje dejavnosti ter dejavnost dalje izvajati v skladu s to koncesijsko pogodbo.

Če zakon, podzakonski predpis, ali drug posamičen ali splošen akt koncedenta drugače uredi posamezna vprašanja glede obveznosti ali pravic koncesionarja v zvezi z opravljanjem koncesionirane gospodarske javne službe, kot je to določeno v tej pogodbi, in so zato koncesionarju naložene nove obveznosti ali zmanjšane pravice ali naloženi dodatni stroški, se sklene dodatek k tej pogodbi.

28. člen

(enostranska sprememba koncesijske pogodbe)

Pogodba se spremeni oziroma dopolni s sklenitvijo nove koncesijske pogodbe ali s sklenitvijo aneksa k obstoječi pogodbi.

Če stranki ne dosežeta dogovora o ustrezni spremembi pogodbe v roku 30 dni od zahtevka katerekoli stranke se uporabljajo neposredno določbe koncesijskega akta.

X. VIŠJA SILA IN SPREMENJENE OKOLIŠČINE

29. člen

(višja sila in spremenjene okoliščine)

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

O nastopu okoliščin, ki pomenijo višjo silo, mora koncesionar nemudoma obvestiti koncedenta in se dogovoriti o izvajanju gospodarskih javnih služb v takih pogojih.

Zaradi višje sile ima koncesionar pravico od koncedenta zahtevati povračilo nujnih in potrebnih stroškov, ki so nastali zaradi opravljanja koncesionirane javne službe v času trajanja višje sile. Koncesionar mora o morebitnih dodatnih stroških, ki jih ima zaradi izvajanja koncesionirane javne gospodarske službe v pogojih višje sile nemudoma, najkasneje pa v roku 15 dni po tem ko so mu nastali in je hkrati ugotovil njihov obseg, obvestiti koncedenta. Koncedent povrne koncesionarju le nujne in potrebne stroške v zvezi z izvajanje koncesionirane javne gospodarske službe v pogojih višje sile.

V primeru, ko postane izvršitev pogodbe zaradi višje sile objektivno nezmožna, sta obe stranki prosti svojih nadaljnjih pogodbenih obveznosti za čas trajanja višje sile. Če je zaradi višje sile začasno onemogočeno izvrševanje kakšne obveznosti po tej pogodbi, se rok za izvršitev ustrezno podaljša.

Če nastanejo po sklenitvi koncesijske pogodbe okoliščine, ki bistveno otežujejo izpolnjevanje obveznosti koncesionarja in to v takšni meri, da bi bilo kljub posebni naravi koncesijske pogodbe nepravično pogodbena tveganja prevaliti pretežno ali izključno le na koncesionarja, ima koncesionar pravico zahtevati spremembo koncesijske pogodbe.

Spremenjene okoliščine iz prejšnjega odstavka niso razlog za enostransko prenehanje koncesijske pogodbe. O nastopu spremenjenih okoliščin se morata stranki nemudoma medsebojno obvestiti in dogovoriti o izvajanju koncesijske pogodbe v takih pogojih. Kljub spremenjenim okoliščinam je koncesionar dolžan izpolnjevati obveznosti iz koncesijske pogodbe. V kolikor koncesionarju zaradi spremenjenih okoliščin nastanejo dodatni stroški, ima koncesionar pravico zahtevati od koncedenta nadomestilo. V vsakem primeru nadomestilo ne sme presegati nujnih in potrebnih stroškov.

XI. PRENOS KONCESIJE

30. člen

(prenos koncesije s strani koncedenta)

Koncedent sme v celoti ali delno prenesti koncesijo le s predhodnim pisnim soglasjem koncesionarja.

31. člen

(prenos koncesije s strani koncesionarja)

Koncesionar sme v celoti ali delno prenesti koncesijo le s predhodnim pisnim soglasjem koncedenta.

S prenosom koncesije se hkrati prenesejo vse pravice in obveznosti koncesionarja na novega koncesionarja.

Koncesionar mora koncedentu izročiti predlog o prenosu koncesije najmanj 6 mesecev pred prenosom. Predlog mora vsebovati podatke o potencialnem pridobitelju koncesije, iz katerih izhaja, da pridobitelj izpolnjuje pogoje za opravljanje gospodarske javne službe in da bodo poleg tega izpolnjeni še drugi pogoji, ki jih določi koncedent. Na zahtevo koncedenta mora koncesionar predlog tudi dopolniti. O predlogu mora koncedent odločiti v roku 30 dni od prejema popolnega predloga. Če koncedent v tem roku ne odloči, se šteje, da je odrekel soglasje za prenos koncesije.

Koncesija se prenese na pridobitelja s tem, da koncedent sklene z novim koncesionarjem koncesijsko pogodbo za preostali čas trajanja roka koncesije pod enakimi pogoji, kot so določeni v tej pogodbi.

32. člen

(oblika)

Akt o prenosu koncesije se izda v enaki obliki, kot je bila koncesija podeljena. Novi koncesionar sklene s koncedentom novo koncesijsko pogodbo.

Posledica prenosa koncesijskega razmerja je vstop prevzemnika koncesije v pogodbena razmerja odstopnika z uporabniki.

XII. PRENEHANJE KONCESIJSKEGA RAZMERJA

33. člen

(prenehanje koncesijskega razmerja in koncesijske pogodbe)

Koncesijsko razmerje preneha:

* z odkupom koncesije,
* z odvzemom koncesije,
* s prenehanjem koncesijske pogodbe ali s prenehanjem koncesionarja;

Koncesijska pogodba preneha:

* po preteku časa, za katerega je bila sklenjena,
* z (enostranskim) koncedentovim razdrtjem,
* z odstopom od koncesijske pogodbe,
* s sporazumno razvezo.

34. člen

(odkup koncesije)

Če bi bilo koncesionirano gospodarsko javno službo možno bolj učinkovito opravljati na drug način, lahko koncedent uveljavi takojšnji odkup koncesije. Odkup koncesije je mogoč le v kolikor predhodno Občina Izola sprejme nov akt o načinu izvajanja predmetne gospodarske javne službe, v katerem določi, da se predmetna javna gospodarska služba ne opravlja več kot koncesionirana dejavnost.

Odkup koncesije se uveljavi v roku, ki pa ne sme presegati tri mesece od sklepa Občinskega sveta občine Izola, da se predmetna javna gospodarska služba ne opravlja več kot koncesionirana dejavnost.

V okviru odkupa je koncedent dolžan koncesionarju povrniti dejansko škodo in izgubljen dobiček za obdobje do rednega prenehanja koncesijske pogodbe, ki bi nastala koncesionarju zaradi odkupa koncesije.

Poleg dolžnosti po izplačilu dokazanih neamortiziranih vlaganj koncesionarja ima koncedent v primeru odkupa tudi dolžnost urediti ustrezno prezaposlitev pri koncesionarju redno zaposlenih delavcev, namenjenih opravljanju koncesionirane javne gospodarske službe.

35. člen

(odvzem koncesije)

Odvzem koncesije je oblastno enostransko ravnanje, s katerim koncedent z upravnim aktom odvzame koncesionarju koncesijo. Za izdajo upravne odločbe se uporabijo določbe zakona, ki ureja splošni upravni postopek.

Koncedent lahko odvzame koncesijo koncesionarju:

* če ne začne z opravljanjem koncesioniranih gospodarskih javnih služb v roku 60 dni od podpisa te pogodbe;
* če je v javnem interesu, da se dejavnost preneha izvajati kot gospodarska javna služba ali kot koncesionirana gospodarska javna služba;

Koncesijsko razmerje preneha z dnem dokončnosti odločbe o odvzemu koncesije.

36. člen

(kršitve pogodbe)

Za kršitev te pogodbe se šteje tako opustitev izvrševanja in nepravilno izvrševanje obveznosti po tej pogodbi.

Za kršitev se šteje tudi vsako ravnanje, ki je v nasprotju s pravili, ki so za tovrstne pogodbe oziroma naravo koncesijskih razmerij predpisana ali običajna.

37. člen

(posledice kršitev)

Zaradi kršitev ima vsaka pogodbena stranka pravico:

* zahtevati izvršitev obveznosti,
* sama izvršiti obveznost druge stranke na njene stroške,
* zahtevati odškodnino,
* odstopiti od pogodbe,
* uveljavljati druge zahtevke, ki jih določa ta pogodba ali predpisi.

Pravice iz prejšnjega odstavka se uveljavljajo v skladu z določili in namenom te pogodbe.

38. člen

(obvestilo o kršitvi)

Na obstoj kršitve mora pogodbena stranka pismeno opozoriti drugo pogodbeno stranko takoj po tem, ko jo je opazila in zahtevati izvršitev obveznosti, odpravo kršitev oziroma posledice kršitve.

39. člen

(izvršitev obveznosti na stroške koncesionarja)

Glede pravice koncedenta, da sam izvrši obveznost koncesionarja na njegove stroške se smiselno uporabljajo zakonska določila o odgovornosti za napake v okviru podjemne pogodbe. Pred izvršitvijo obveznosti na stroške koncesionarja mora koncedent koncesionarja o tem pisno obvestiti in mu dati okoliščinam primeren rok, da obveznost sam izvrši.

40. člen

(odškodninska odgovornost)

Vsaka pogodbena stranka je dolžna povrniti škodo drugi pogodbeni stranki, ki jo je ta utrpela zaradi kršitve pogodbe z njene strani.

41. člen

(odstop od koncesijske pogodbe)

(1) Vsaka stranka lahko odstopi od koncesijske pogodbe:

* če je to v koncesijski pogodbi izrecno določeno,
* če druga stranka krši koncesijsko pogodbo, pod pogoji in na način, kot je v njej določeno.

(2) Ne šteje se za kršitev koncesijske pogodbe akt ali dejanje koncedenta v javnem interesu, ki je opredeljen v zakonu ali na zakonu oprtem predpisu, ki se neposredno in posebej nanaša na koncesionarja in je sorazmeren s posegom v koncesionarjeve pravice.

(3) Odstop od koncesijske pogodbe se izvede po sodni poti.

(4) Pogodbena stranka lahko odstopi od pogodbe, če druga pogodbena stranka kršitve ne odpravi v razumnem roku po prejetem obvestilu o kršitvi, ki mora vsebovati tudi svarilo o odstopu od pogodbe v primeru, da se zatrjevane kršitve ne odpravi.

1. člen

(razdrtje koncesijske pogodbe)

(1) Koncesijska pogodba lahko z (enostranskim) koncedentovim razdrtjem preneha:

* če je proti koncesionarju uveden postopek zaradi insolventnosti, drug postopek prisilnega prenehanja ali likvidacijski postopek,
* če je bila koncesionarju izdana sodna ali upravna odločba zaradi kršitve predpisov, koncesijske pogodbe ali upravnih aktov, izdanih za izvajanje koncesije, na podlagi katere utemeljeno ni mogoče pričakovati nadaljnje pravilno izvajanje koncesije,
* če je po sklenitvi koncesijske pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije,
* če koncesionar koncesijsko pogodbo krši tako, da nastaja večja škoda uporabnikom njegovih storitev ali tretjim osebam,
* če obstaja utemeljen dvom, da koncesionar v bistvenem delu ne bo izpolnil svoje obveznosti.

(2) V primeru izpolnitve katerega izmed pogojev iz prve alineje prvega odstavka lahko začne koncedent s postopkom za enostransko razdrtje koncesijske pogodbe. Postopek za razdrtje koncesijske pogodbe koncedent ustavi (umik tožbe), če je uveden postopek zaradi insolventnosti, drug postopek prisilnega prenehanja ali likvidacijski postopek zavrnjen, če je prisilna poravnava sklenjena ali potrjena, v primeru prodaje ponudnika kot pravne osebe (v stečaju) ali vsake druge, z vidika izvajanja koncesijskega razmerja sorodne posledice. Pogoji iz druge oziroma tretje alineje prejšnjega odstavka, na podlagi katerih lahko začne koncedent postopek za enostransko razdrtje koncesijske pogodbe, so izpolnjeni v trenutku, ko postane sodna ali upravna odločba, s katero je bila koncesionarju izrečena kazenska ali upravna sankcija, pravnomočna. Obstoj razlogov iz četrte in pete alineje prejšnjega odstavka se podrobneje določi v koncesijski pogodbi.

(3) Koncesionar lahko razdre koncesijsko pogodbo, če koncedent ne izpolnjuje svojih obveznosti iz koncesijske pogodbe, na način, da to koncesionarju onemogoča izvajanje koncesijske pogodbe.

(4) Koncesijska pogodba se enostransko razdre po sodni poti.

(5) Enostransko razdrtje koncesijske pogodbe ni dopustno v primeru, če je do okoliščin, ki bi takšno prenehanja utemeljevale, prišlo zaradi višje sile ali drugih nepredvidljivih in nepremagljivih okoliščin.

(6) Ob razdoru koncesijske pogodbe je koncedent dolžan koncesionarju v enem letu zagotoviti povrnitev morebitnih revaloriziranih neamortiziranih vlaganj, ki jih ni mogoče ali ni upravičeno brez posledic vrniti koncesionarju v naravi.

43. člen

(sporazumna razveza)

Pogodbeni stranki lahko med trajanjem koncesije tudi sporazumno razvežeta koncesijsko pogodbo.

Stranki se sporazumeta za razvezo koncesijske pogodbe v primeru, da ugotovita, da je zaradi bistveno spremenjenih okoliščin, ekonomskega ali sistemskega značaja oziroma drugih enakovredno ocenjenih okoliščin, oziroma nadaljnje opravljanje dejavnosti iz koncesijske pogodbe nesmotrno ali nemogoče.

44. člen

(obveznost izvajanja javne službe)

V primeru prenehanja koncesijskega razmerja mora koncesionar nepretrgoma izvajati javno službo do dneva, ko le – to prevzame drug izvajalec, vendar ne dlje kot 6 mesecev.

45. člen

(dolžnost poročanja)

Koncesionar mora na zahtevo koncedenta predložiti poročila o stanju*,* opravljenih in potrebnih delih, potrebnih investicijah in organizacijskih ukrepih in kvaliteti izvajanja koncesije.

XIII. KONČNE DOLOČBE

46. člen

(skrbnika pogodbe)

Skrbnik pogodbe s strani koncendenta: mag. Tomaž Umek, Vodja urada za gospodarske dejavnosti, investicije in komunalni razvoj, tel.št. 05 66 00 133, 051 655 076, e-naslov: [tomaz.umek@izola.si](mailto:tomaz.umek@izola.si).

Skrbnica pogodbe s strani koncesionarja: mag. Mojca Tolič- Kukovec, Vodja Sektorja za splošne, kadrovske in pravne zadeve, tel. št.: 03 425 64 46, 041 369 389, e-naslov: [mojca.tolic@simbio.si](mailto:mojca.tolic@simbio.si).

47. člen

(reševanje sporov)

Pogodbeni stranki bosta morebitne spore prvenstveno skušali reševati sporazumno. V kolikor to ne bo mogoče, bo za njihovo razreševanje pristojno sodišče splošne pristojnosti po sedežu tožnika.

48. člen

(neveljavnost pogodbe)

Pri razlagi pogodbe je treba upoštevati skupni namen pogodbenih strank in pomen izrazov, kot so ga ti imeli v času sklenitve pogodbe.

Če je iz kateregakoli razloga ena ali več določb te pogodbe neveljavnih, ali če se pojavi pravna praznina v tej pogodbi, to ne vpliva na veljavnost ostalih pogodbenih določb.

V primeru kontradiktornosti te pogodbe glede na koncesijski akt veljajo določila slednjega.

49. člen

(protikorupcijska klavzula)

Pogodba je nična, v kolikor kdo v imenu ali na račun druge pogodbene stranke, njegovega predstavnika ali posrednika obljubi, ponudi ali da kakšno nedovoljeno korist za:

• pridobitev posla ali

• za sklenitev posla pod ugodnejšimi pogoji ali

• za opustitev dolžnega nadzora nad izvajanjem pogodbenih obveznosti ali

* za drugo ravnanje ali opustitev s katerim je koncedentu povzročena škoda ali je omogočena pridobitev nedovoljene koristi predstavniku koncedenta, posredniku koncedenta, koncesionarju ali njegovemu predstavniku, zastopniku, posredniku.«

50. člen

(število izvirnikov pogodbe)

Ta pogodba je sestavljena v 4 izvodih, od katerih prejme vsaka pogodbena stranka po 2 izvoda.

|  |  |  |  |
| --- | --- | --- | --- |
| Koncedent: |  | | Koncesionar: |
| Številka: 410-40/2020  V Izoli, dne……….. |  | | V Celju, dne……….. |
| Občina Izola  Danilo Markočič  župan |  | | Simbio, d.o.o.  mag. Marko Zidanšek  direktor |
|  |  | |  |
|  | |
|  | |